— Ці не ўсе латышы шмат працавалі, жылі збольшага на хутарах і да таго ж жылі даволі багата — вырошчвалі бульбу, жыта і ячмень, трымалі шмат кароў і коней, — узгадвае Зінаіда Цітова. — Можа, якраз таму шмат хто і трапіў пад хвалю раскулачвання. Я была зусім малая, калі ў 1937 годзе забралі майго бацьку і многіх іншых. А праз год пачалі ліквідоўваць хутары — людзей перасялялі ў Латкалонію.